اخي الغالي احلامك
رجعت بحلمين
الاول حلمته انا
قبل اسبوع حلمت كانو اني كاعده بغرفه مرتبه بس معموله من طين
يعني مثل البيوت الشرقيه القديمه ومابيها باب بيها ستاره بدل الباب
المهم جانت مره كاعده كدامي عمرها عبالك بالخمسين مااحجيلك كوووووووووولش قبيحة الوجه
وجانن اكو نسوان ديسولفون ويايه وعبالك ديؤمروني بس اني مجنت اباوع منو المهم
على اساس كالولي اكو مره بالباب اجيت وخرت الستاره شفت مريه لابسه اسود ومحجبه هم عمرها بالخمسين وهمينه موحلوه وكاعده على كرسي متحرك النسوان كالولي خطيه ساعديهه حتى تدخل
اني جنت داادفعهه وصعدتهه اول درجه وثاني درجه فكرت شلون راح اكدر اصعدها بالكرسي اخاف تنكلب
هيه والكرسي على ظهرها
جان فجاءه حطت رجليهه الثنين عالدرج الثاني وكامت تمشي رجليهه كانوا كولش بيض
وشعرهه انكشف اسود طويل عبالك موالهه وكانت شبه عاريه
المهم جبت جرجف وغطيتهه من دون مااباوع عليهه ونامت على جربايه موجوده
ورجع وجهها موحلو وامروني النسوان اخلي ايدي على كصتهه اخاف تعبانه خليتهه وحسيت وجهها حار
كعدت كبال المره الثانيه الموحلوه
وجان راسا خطر على بالي انو هذني ثنيناتهن جنيات ويردون يتلبسوني لان وجههم موحلو
ويردون وحده وجهها حلو مثلي يتلبسوها
وفجاه حسيت انو اكو قوه رهيبه دتصارعني ودتعصرني من جتافي واسفل الخصر
واريد اتنفس مااكدر واني اعرف اني نايمه وهذا حلم وبس اريد اكعد فكلت ويه نفسي هذني يريدن يتلبسني وراسا قريت سورة الفلق وسورة الناس وكوه وبالم كعدت من النوم عبالك جنت مسافره وجتفي واسفل الخصر يوجعوني وحتى معدتي احس بيهه شي بارد
اتمنى تفسير حلمي
الله يخليك خويي احلامك
اما الحلم الثاني فحلمت بيه اختي فليحه
انو اني كاعده ببيت شرقي كولش جبير جوه الكاع بدرجتين واني واكفه بدون تشبيه مثل سيدنا عيسى المسيح عليه السلام واكو حيه ضعيفه وقصيره دتلدغ بيه وسالتني فليحه هاي شنو
كتلهه هذا علاج صيني وبيتي كوله عكارب وانواع الحشرات
اتمنى منك تفسير هذا الحلم ايضا خويي
وعاشت ايدك مقدما واسفه لان دوختك
خويتك مظلومه سوادي